open-index/open-wikipedia-markdown huggingface dataset:
Kirchdorf (Hallertau)

**Kirchdorf** (in da Hallertau) is a Gmoa im niedaboarischn Landkroas Kelheim und aa Mitglied vo da Vawoitungsgmoaschoft Siegenburg.

## Geografie

Kirchdorf liegt in da Hallertau.

## Gschicht

De Grafen vo Perusa warn im 18. Joarhundert bis 1785 Grund- und Niedergerichtsherrn im Ort. Kirchdorf war Teil vom Rentamt Straubing und vom Landgricht Abensberg vom Kurfiarstntum Bayern. Im Zug vo de Vawoitungsreformen im Kinereich Bayern is mit dem Gmoaedikt vo 1818 de heitige politische Gmoa entstandn.

### Eihwohnaentwicklung

Auf'm Gebiet vo da Gmoa san 1970 710, 1987 dann 735, 2000 887, 2014 929 und im Joar 2015 910 Eihwohna zejt worn.

## Politik

Buagamoasta is seit 2008 da Alfred Schiller (UW) ois Nachfoiga vom Alois Prantl (FW).

De Gmoasteiaeinahmen warn im Joar 1999 umgrechnet 262.000 €, davo warn de Gwerbesteiaeinahmen (netto) umgrechnet 15.000 €.

### Woppn

In da Woppnbeschreibung hoaßts: Gspoitn vo Goid und Blau; vorn a schwarzkrönter schwarza Löwe, hinten a schräglinkes suibans Schwert, oom beseitet vo a suiban heraldischen Rose mit goldenem Butzen und goldene Kelchblätter.

## Wirtschaft und Infrastruktur

### Wirtschaft mitsamt Land- und Forstwirtschaft

Es hot 1998 nach da amtlichen Statistik im produzierenden Gwerbe 48 und im Bereich Handel und Vakea koane sozialvasicherungspflichtig Bschäftigtn am Arbatsort gem. In sunstige Wirtschaftsbereiche warn am Arbatsort 17 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 308. Im verarbatenden Gwerbe hats zwoa Betriebe, auf'm Bau aa zwoa Betriebe gem. Außerdem warns im Joar 1999 57 Bauanhöf mit a landwirtschaftlich gnutzten Flächn vo 1176 ha, davo warn 1102 ha Ackaflächn und 73 ha Wiesn.

### Buidung

Im Joar 1999 ham de foigendn Eirichtunga existiert:

* Kindagärtn: 25 Kindagartnplätz mit 26 Kinda

## Im Netz
*
Bergham ba Soizburg

**Bergham** (aa: *Berghoam* óder *Berghåm*, Deitsch: *Bergheim bei Salzburg*) is a Gmoand am Stodtrånd vah Soizburg, an Soizburger Lånd, an Flochgau mid 4.860 Eihwóner (2011).

## Geograafie
Dé Gmoand liegg an Bezirk Soizburg-Umgeewung (Flochgau), direkt an nerdlichen Stodrånd vah da Stod Soizburg. Auf ner Flächen vah eppern 15&nbsp;km² leem guade 4.900 Leit mid Haptwónsietz ad insgsåmt ejf Ortstei und Katastroigmoanden. Bergham liegg an nerdlichen Oipmvurlånd, werd an Syn durch d' Stod Soizburg, an Westen drent durch d' Soizoch, an Norn durch d' Gmoand Antherring und an Ósten drymern durch d' Gmoanden Elixhausen und Hoiwång, bzw. da Stod bgrenzt.

### Ortstei
Dé insgsåmmt ejf Ortstei vah da Gmoand Bergham hand:
* Bergham *(Bergheim)*
* Fieschoch *(Fischach
* Gaagéham *(Gaglham)*
* Hoognau *(Hagenau)*
* Kemating *(Kemating)*
* Léngfejn *(Lengfelden)*
* Maria Bloah *(Maria Plain)*
* Muntigé *(Muntigl)*
* Roodéck-Kaasern *(Radeck-Kasern)*
* Siggerwiasen *(Siggerwiesen)*
* Vóggerberg *(Voggenberg)''

### Geólógie
Geológisch gseeng bsteet Bergham aus vie kloane Erhewunger und Sénkner, dé durch d' Asleiffer vah eiszeidliche Gletscher und vah déne eanerne Flyss entstånden hand. Da heidige Ortskern liegg leicht dahét (435 M. y. A.) und steigg weider zan Ploahberg åne (562 m. y. A.). Da Vóggerberg biedt mim Hóuhgitzen (674 m. y. A.) d' heechste Dahewung.

### Gwasser
Neewer da Soizoch gibbs aa no mererne kloanerne Bacherl. Da greesste vah déne is d' Fieschoch, a Ofluss vam Woiersee, der ywer Elixhausen ahs Gmoandgebiat kimmb, durch d' Ortstei Léngfejn und Fieschoch fliasst und ba Muntigé ad Soizoch myndt. An Ortstei Fieschoch zwoagg a Seitenorm vah da Fieschoch o, da sógnånnte Mieboch. Der myndt ba Muntigé wiader ad Fieschoch. Weiderne Bacherl hand da Ploahboch, Brugg- und Fraunboch und da Ernboch.

## Beleg
Malcolm Young

Da **Malcolm Mitchell Young** (* 6. Jänna 1953 in Glasgow, Schottlaund; † 18. Novemba 2017 in Australien) woar a australischa Musika. Ea woa da Gründa, da Rhythmusgitarrist und da Liadlschreiwa vo da australischn Hardrock-Band AC/DC.
## Sei Lem
### Ois a Junga
Da Malcolm Young woa es siembte Kind vo seina Famülie. Im Joa 1963 is de Famülie zweng da Hockn vo Schottlaund auf Australien gaunga. Scho in seina Schuizeid hod a ins Gitar spün augfaungt, boid hod a vo da akustischn aufd elektrische Gitar gwexlt. Ea hod de Schui hiigschmissn, wiar a 15 woa und ois Rockmusika augfaungt. Seine easchtn Bands woan owa net wiakli eafoigreich. 
### AC/DC
Ann 1973 hod a zeascht allanich de Band AC/DC gründt, spoda daun is sei jingara Bruada, da Angus eihgstiegn und hod duatn de Lead-Gitar gspüüd. Da Malcolm Young woa ois Rhytmusgitarrist und Liadlschreiwa de Kroft, de wos de AC/DC weidatriebm hod. Ea hod mid sein Gretsch-Gitar vuar oim an gscheidn Druck aufbaut. Zweng dem haum eam vüle Fans, owar aa Fochjournalistn ois bestn Rhythmusgitarristn auf da Wöd gseng. Mea wia drei Joazehnte woar a mid AC/DC in ana vo de wödweid eafoigreichstn Rockbands untawegs.

### Kraungheid und Tod
Scho im Mai 2014 haum de AC/DC auf eahnara Netzseitn bekaunnt gebm, das da Malcolm Young kraung wuan is und auf unbestimmte Zeid a Pausn eihlegt . Im Septemba 2014 haums daun gsogt, dass a noch an Schlagl entgütig aufhean hod miassn. Noch sein Schlagl woar a aa nu schwaa dement und hod si aun nix meah earinnan kenna. 
Da Malcolm Young is am 18. Novemba 2017 mid 64 Joa gstuam.

### Privatlem
Da Malcolm Young woa seid de 1970a Jahr mit da Linda Young vaheirat. Zaum haums zwaa Gschroppm ghobt.
## Literatua
* Jess Fink: *Die Brüder YOUNG – Alles über die Gründer von AC/DC*. Hannibal Verlag, Höfen 2015, ISBN 978-3-85445-466-3 (Originalausgabe: *The Youngs – the brothers who built AC/DC*)
## Im Netz

* 
* 
## Beleg
Surberg

**Surberg** is a Gmoa im Landkreis Traunstoa in Obabayern.

## Ortsteile

Surberg hot de Ortsteile Baumgarten, Buacha, Ettendorf, Grom, Huafschlag, Lauda, Thunstettn, Moos, Pfarrhof, Hub, Scheenau, Surtal, Tandlmoar, Wimm und weitere.
Nach'm Ortsteil Hierankl is a Kinofilm benannt.

## Gschicht

Im Gebiet da heitign Gmoa hats Edelsitze in Sur(r)berg und Hallabruck gem. Surberg ghert bis zu de Vawoitungsreformen in Bayern ummara 1800 zum Rentamt z´Burghausen bzw. zum Landgerichtsbezirk Traunstoa. 1818 is de iatzige politische Gmoa gründet worn. De Feststellung da amtlichen Schreibweis "Surberg" is eascht am 6. Juli 1937 erfoigt. Am 3. Mai 1945 san kurz vor Kriagsende - de Amerikaner marschiern grad in Traunstein ei- an am Woidrand in da Nachan vo Surberg (Wüstenreit) 61 KZ-Häftlinge vo am Evakuierungsmarsch aus Flossenbürg vo de Wachmannschaften daschossn worn. A KZ-Friedhof, in dem de Häftling begram san, und a jüdische Gedenkstättn (Chanukkaleuchter) bei Surtal erinnert an des Massaker.

## Elternhaus vo Papst Benedikt XVI.

Im Ortsteil Huafschlag, Papst-Benedikt-XVI.-Weg 19 (vorm. Eichenweg), is des Elternhaus vo Papst Benedikt XVI. und seim Bruada Georg Ratzinger. Kardinal Ratzinger stellt in seiner Autobiographie "Aus meinem Lem" 1998 fest, es waar gar net so "leicht zu sagen, wo ich eigentlich zu Hause bin. Mein Vata is ois Gendarm wiedaholt versetzt worn, so daß wir vei auf Wanderschaft waren, bis wir 1937, ois er mit sechzig Joar in Pension ging, des Haus in Hufschlag bei Traunstein beziang ham kinna, des dann unsere eigentliche Hoamat worn is."
Da Ortsteil Hufschlag ghert politisch zua Gmoa Surberg, pfarrlich aba zua katholischen Stodpfarrei St. Oswald in Traunstein.

## Woppn

Des Woppn vo da Gmoa zoagt aufteilt oom auf suibanem Grund den roadn Löwen da Surberger üba de suiban Wellenleisten da Hallabrucker auf rotem Grund. Offizielle Beschreibung: *"Üba rotem Schuidfuaß, da drin drei suibane Wellenleisten, in suiber a wachsender roata Löwe"* Surberg kriagt eascht im Joar 1967 a eigenes Woppn. Da Gmoaderat beschliaßt am 9.&nbsp;Feba 1967 den vo Hoamatforscher Karl Schefczik aus Erlstätt easchtelltn Entwurf oozumnehma und zua Genehmigung dem Bayerischen Staatsarchiv vorzuleng. Mit Entschließung vom 29. Mai 1967 hot des Bayerische Staatsministerium des Inneren de Zustimmung zua Annahme vom Woppn noch dem vorglegtn Entwurf erteilt.

## Literatua

Hoamatbuach da Gmoa Surberg; herausgem anlässlich vo da 1200-Joarfeier 1990. Zum kriang in da Gmoaverwaltung Surberg.

## Im Netz
*
Końskowola

**Końskowola** is a Gmoa im sidestlichn Poin. Se liegd on da Kurówka im Powiat Puławski, Woiwodschoft Lublin, Poin.
Bergheim

**Bergheim** oda **Bergham** stehd fia:

* Bergham, Gmoa imn Landkroas Neiburg-Schroomhausn, Bayern
* Bergheim (Gemeinde Feldkirchen), Urtschoft von Feldkirchen an der Donau, Obaöstareich
* Bergham ba Soizburg, Gmoa im Bundesland Soizburg (Flochgau)
* Bergheim (Haut-Rhin), Gmoa an Elsass, Frankreich
* Bergheim (Rhein-Erft-Kreis), Kroasstod, Nordrhein-Westfoin
* Bergheim (Texas), Gmoa (incorporated community) in da USA
Napulitano

**Napulitano** – oda **Neapoletanisch** (**Nnapulitano** [ˌnnapulɪˈtaˑnə] auf Neapolitanisch) - is a romanische Sproch de ma in Süditalien redt.

De Leit verwechseln oft an italienischn Dialekt vo Neapl mit da neapolitanischn Sproch, aber des san zwoa ganz verschiedene Sochn. De Sproch had an ISO Kod' 639-3, und s'Kiazl *nap*. Wia a im Boarischn, gibts ganz schee vui Variaziona. Bei da letztn Erfossung (in de 70er Joahr) hom 7 Millionen Menschn Napulitano ois Muaddasproch angem. Am 14. Oktoba 2008 hot de Region vo Kampanien a Gsetz gmacht mit dem de Sprach jetzt aa in Kampanien anerkannt wead.

D’Gschicht vom Napulitanischn geht weit zruck bis ins Mittelalter, ois Neapel d’Hauptstod vom Kinigreich Neapel (spada d’zwoa Sizilien) wor. D’Sproch hod iba d’Joahunderte vui Einflüss vo anderne Kulturn aufgnomma, de de Region beherrscht hom, wia d’Spanier, d’Franzosn und aa d’Araber. Desweng findt ma im Wortschatz und in da Grammatik Elemente, de wos vom Standarditalienischn recht weit weg san und des Napulitanische so bsunders machn.

## Canzone Napoletana

Weidbekannt is des Napulitanische vor oim durch d’Kultur und d’Musik, bsunders de „Canzone Napoletana“. Liada wia „’O sole mio“ oder „Torna a Surriento“ san weid iba d’Grenzn vo Italien naus berühmt worn. Es gibt aa a starke literarische Tradition, vom Giambattista Basile, da wos scho im 17. Joahundert Märchen gschrim hod, bis hin zum modernen Theata vom Eduardo De Filippo. D’Sproch is bis heit a lebendiga Ausdruck vo da Identität vo de Leid in Süditalien.

Linguistisch gseng hod des Napulitanische a ganz oigne Phonetik, de ma oft an de Vokale am Wortend merkt, de meistns nua schwach gsprocha wern (asou gnannte Schwa-Laute). In da Tabelln obn sigt ma recht schee, dass d’Entwicklung vom Latein her ganz eigane Wege ganga is, oft ähnlich wia im Llïonés, Lombasrdisch oder am Boarischn, wenn ma de Lautvaschiabungen ois Verglich hernimmt. Heit redn no um de 5 bis 7 Millionen Leid in Italien und in da ganzn Weid (durch Auswanderer) de napulitanische Sproch.

## Boarisch, Napulitano und de romanischn Sprochn

## Beleg


## Im Netz

* Portal wo ma auf Napolitanisch schreim ko, Web-TV
* Neapolitanische Kultur und Sprach (aaf Italienisch)
* A paar Lekziona aaf Napolitanisch
* ALCam - Atlas vo de Dialekte in Kampanien
* Klassifikazione vo de Sprachn in der Welt vo Ethnologue
* Sprachkod vo der Library of Congress (iso639)
* A interaktive Koartn vo de Sprachn in Italien
* Accademia Napulitana
* A Radio wos napolitanische Musik machn aba italienisch redn
* Online weekly in Neapolitan
* Neapolitanische Wörter im italienischen Wiktionary
* Italienisch-Napoletanisches Wörterbuch im Netz
* Grammatik und Wörter vo dem neapolitanischen Dialekt in Torre del Greco
* French-Neapolitan downloadable and searchable online dictionary
* Online clearinghouse for Neapolitan language materials and information (forming, wiki-based)
* Camorra-Wörterbuch
Eching (Landgreis Freising)

**Eching** is a Gmoa im obabayerischn Landkroas Freising und liegt im Noadn vo Minga an da S-Bohlinie S1.

## Geografie

De Gmoa Eching hod se 1978 mit de Orte:
            
*Eching*, *Günzenhausen*, *Ottenburg*, *Deutenhausen*, *[[Dietersheim (Eching)|Dietersheim]]* und *Gut Hollern*. Dea Ort *Hollern* (westli vo da B ) is seit 1990 a Gmoatei bzw. Stodtei vo Unterschleißheim.

Eching hod a a paar umliegende Gmoana: Noadostn kimmts ans Gmoagebiet von Neufahrn bei Freising, im Noadwestn an Haimhausen und Fahrenzhausen, westli an Unterschleißheim, im Sidwestn an Oberschleißheim, sidli an Garching und im Ostn an Hallbergmoos an.

## Gschicht

Dea Ortsnam „Eching“ kimmt wohl vo an bajuwarischen Edlen oda Sippenejdasten, den wo ma „Ecco“ oda „Echo“, manchmoi a „Eho“ gschrim hod zruck, andane leit sogn, dass des a oida Nama vo an Pferdezichta sein kannt. So umas Joar 773 oda 776 hod ma zu Eching „Ehingas“ gsogt. Vui spata so um 1567 hod da Oat „Egen“ ghoassn. No a weng spada, oiso im Joar 1995 homd Leit den Oat „Öching“ gschmipft. 1601 stäht auf a Urkundn der Nam „Oeching auf´m Gfüll“. Neamd ko sogn, wia lang si der Oatsnama hoidn hot kenna. Aba nach dem dass der dreissgjaarige Kriag rum war, hod Eching scho Eching ghoassn. Boid hams dann zu dem Oat Eching vo Amts wegn her „Eching bei Freising“ gschrim, weis im Gei no mehra Eching gebm duad.

Im Joar 773 hod da Freisinga Bischof Eching as easchte moi in oaner Schenkungurkundn erwähnt. Eching hod mehrare hundat Joar zur gschlossnen Hofmark Ottenburg ghärt hod. 1818 hod dann a Verwoitungsrefoam gem. Seit dem is Eching a eigene bolitische und sejbständige Gmoa worn. Vorm zwoatn Wejdkriag is dann de Autobahn A92 baut worn. Seit dem hods an Umschwung gem, zua Industrie hi. 1978 san wgs da Gebietsreform die Oate Günznhaun, Ottenbuag und Deitnhaun zu Eching dazuakemma.

Heid hod Eching zam mit Neifahrn a riesigs Industriegebiet und des hod seid a paar Joar a an eigenen Autobohoschluss af de A 92. Des Eching is so gseng a richte Vorstodgmoa worn.

## Entwicklung vo de Leit

## Zsammasetzung vo de Leit

Aufteilt nach Oatsteiln (Stand: 31. Dezemba 2008)

## Bolitik

### Woppn

Im Woppn vo Eching siggst an Freisinger Mohr und a vo Hoadbliah flankiads Andreaskreiz. 1311 is Eching zur Hochmark des Hochstiftes Freising kemma, und desweng kännts den Mohren im Woppn seng, des Andreaskreuz is vo da Urpfarrei St. Andreas, die Blaemin sogn aus das Eching a a Naturschutzgebiet de *Garchinger Heide* hod. Seit 1967 hod Eching des Woppn

### Städtepartnerschaftn

Eching hod a a paar Partnergmoadn. Des san:

* vo 1972 bis heid Trezzano sul Naviglio, westli vo Mailand in ,
* vo 1993 bis heid Urubamba am Fluss Urubamba in ,
* vo 2005 bis heid Majs in  .
Koa Freibier gibts ned

As **Koa-Freibier-gibts-ned-Theorem** (*nix is wiakle umasunst*), engl. **No-Free-Lunch-Theorem**, is a Gsatzl in da Informatik, dea wo de Grenzn vo Optimiarungsalgorithmen afzoagt.

Do drunta vasteht ma, dass olle Optimiarungsalgorithmen im Duaschnitt gleich guad san. Schaugt ma se olle meglichn Probleme auf da Wejd o, gibts koa Vafoarn, des wo iwaroi am bestn owschneid. Des hoaßt, ma griagt aa in da Informatik nix geschenkt, es muaß eascht daoawad wean.

Des Theorem is vom David Wolpert und am William Macready afbrocht worn.

## Schau aa
* Evolutionära Algorithmus

## Im Netz
* Sammlung vo Artikln zum Thema ''No-Free-Lunch''
Kirwa

**Kirwa**, aa **Kirta** oda **Kirmes** is as Fest, wo jeds Joar zua Erinnarung an de Weih vo da Kiach gfeiat werd. De Tradtiona gibts seitm Middloita.

Friaa wor des a kristlichs Hochfest, heit spuit de Religion koa dominiarende Roin mehr.

## Traditiona

Zur Kirwa gibts traditionej a Heilige Mess und a Voiksfest. Friaa hods am Morktplotz Kirtastandln gebm, wo Sochan vakafft worn san. De Tradition findt ma ob und zua aa heit no.

Wei si friaa de Kirwa oft no iban Monda hizogn hom, gibts in Bayern in Spruch: „A guade Kirwa geht bis Irta, und bleibst nacha picka, dann hoit bis Micka.“

### Kirtahutschn
De Kirtahutschn is in Obabayern a Baamstamm, dea wo an zwoa Sein aufghängt wead. Festgmocht wead de Hutschn moast mit Kettn oda dickn Sein an an Boikn von am Stodl. Auf so ana Kirtahutschn kena bis zu 15 Leidln hocka. 
Fia den Brauch vom Kirtahutschn griagn manchaorts d Schuikinda am Kirtamonda sogoa de letzt Stund oda de letztn Stundn frei.

### Weidane Kirwa-Traditiona
* Kirwabaam
* Kirwasau
* Kirwatreibn

## Kirwa-Essn

Z Kirwa wern traditionej Gansl- und Antnbrodn gessn, moast mit Eadäpfeknedl und Blaukraut. Dazua gibts ois Mejspeis Kirwanudln, de wo ma aa Auszogne (Schmoiznudln, Nockade) nennt.

## Im Netz
*Kirwa Net - Kirwaportal
*Kirwaletter - Kirwa-Rundbriaf
Privatrechd

Ois **Privatrechd** bezeichned ma as Recht zwischn zwoa oda mehrere gleichgsteyde Rechtssubjekte. Im Gengsatz zum öffentlichn Rechd gibts im Privatrechd koa Unda- und/oda Übaordnungsvaheydniss. De wesendlicha Bestimmunga findn si im "Bürgerlichen Gesetzbuch".
K3b

**K3b** is a Brennprogramm füa olle Systeme, de wo vo KDE untasützt wean.
Da Nam is de Kuazschreibweis füa KBBB (3b) wos a Abküazung vo „KDE *Burn Baby, Burn!*“ is. As Programm wead seit 1999 entwicked, und im März 2007 is Version 1.0 erschiena.

## Funktionsweis
K3b is eigentlich nua a grafische Obaflächn füa a vuizoi vo Brennprogramm. S' Programm dient ois Frontend und vaoafachds Brenna rechd vui, do da Nutza ned de gonzn Befej und dern Parameda zum Brenna kenna muas. Des ko ois übad Grafik und d' Maus gmachd wean.

S' Dateien auswejn ged oafach mid Drag and Drop innahoib vom Programm, und a mid andane Programm, wie zum Beispui an Dolphin (KDE). Andane Programm kinnandn ois Dienstprogramm nutzn, wei des duach de Vawendung vom D-Bus ois Kommunikation zwischen de Programm meglich is.

## Funktiona und Formatuntaschützung
De Funktiona hängan vo de installiertn Brennprogramm o, auf de K3b zuagreifa ko. Won ois installiert is, gibts an groaßen Umfang an Funktiona:
* Brenna vo CD-Rs und CD-RWs (a leschn)
* Brenna vo Mixed-Mode CDs, Datn CDs, Audio CDs, (S)Video CDs und eMovix CDs
* Brenna vo a Vuizoi vo Speicherabbild-Typen (Cue/Bin, TOC)
* Brenna vo DVD±Rs und DVD±RWs (a leschn)
* Brenna vo DVD±R DL
* Brenna vo Daten-DVDs, Video-DVDs und eMoviX-DVDs
* Brenna vo ISO 9660 CD- und DVD-Abbuidl
* Kopian vo CDs und DVDs
* Umwandlung vo Audiodateien in Mp3s, Ogg Vorbis usw.
* Format-und Inhaltsanalyse eiglegda Rohling und bspuibora CDs und DVDs

eMovix CDs und DVDs, ham nebam eigntlichn Fuim a nu a gloans GNU/Linux-basiads Betriabssystem drauf, damids direkt beim Startn vom Kompjuta, ohne an installierts Betriabssystem, glon wean kinnan.

Wejche Audi-Formate dassa brenna ko, hängt emfois vo da installierten Software ob. Auf am komplett frein System umfassns Ogg Vorbis, FLAC und RIFF WAVE-PCM (.wav). Zuasätzlich kinnan a MP3, Musepack und Monkeys Audio untastützt wean.

## Literatua
* Holger Reibold: *K3b kompakt. As offiziäe Owendahandbiache* Bomots, ISBN 2-915-92501-1
* Markus Priemer: *K3b 1.x kompakt. As offiziäe Owendahandbiache* Bomots, ISBN 3-939316-22-9 (auf da Webseitn stehd as Inhoidsvazeichnis und a eifüande Leseprob ois PDF zua Vafügung)

## Im Netz
* 
* Projekthomepage
* K3b-Handbuch
Florian Silbereisen

Da **Florian Silbereisen** (* 4. August 1981 in Tiafnboch bei Passau, Bayern) is a deitscha *Showmoasta* und Sänga aus da voikstümlichn Musigmoa.

Am 12. Juli 2008 hod a an neien Wejdrekord (Guiness Biachl) afgstejt: Er hod in oana Minutn 36 Fraua obusslt. (Da vorige Rekord wor 23.)

## Lem

Ois easchts Instrument hod da kloane Silbereisen Gwetschn gleant. Mit'm Duo „Lustige Almdudler“ is er ois Sechsjähriga ba Voiksfestn aftretn und is so in seina Region bekantt worn. 1991 is de Single „Florian mit der Steirischen Harmonika“ erschiena. Da Karl Moik hod eam no im sejm Joa in sein *[[Musikantenstadl]]* ghoid.

1997 is sei easchts Album „Lustig samma“ vaeffentlicht worn. 1998 hod er si mit'n Titl „Der Bär ist los“ fir de deitsche Vorentscheidung zum Grand Prix der Volksmusik qualifiziat.

Seit 2002 hod er vaschiedane Sendungen im Fernsehn modariat.

2006 hod er im ARD-Fuim *König der Herzen* mitgspuit. Des is oba bisher aa as oanzige Mal gwesn, dass er ois Schauspiela tätig gwesn is.

Im Rahma vo da ARD-Show *Das Adventsfest der Volksmusik* am 2. Dezemba 2006, zum Gedenkn an den im sejm Joa vastorbnen Showmaster Rudi Carrell, hod Silbereisen dessen Untahoitungsshow *[[Am laufenden Band]]* nochgspuit.

In da Effntlichkeit gibts oba aa vui Leit, de am Silbereisen des ois ned gunna. Des Phänomen is vor oim im Intanet deitlich, wo d' Leit eam oftmois manglndes Talent vorwerfa oda oafach üba seine Existenz schimpfa, um eana eigna Neid af sein Erfolg zu vadecka.

## Auszeichnungen
* 2004 − *Brisant Brillant* ois *Shooting Star des Jahres*
* 2004 − *Goldene Henne* vo da Zeitschrift *SUPERillu*
* 2006 − *Schlagerstar 2006*
* 2006 − Aufnahme in den *Signs of Fame Germany*
* 2007 − *Superkrone der Volksmusik*
* 2008 − Eintrog ins *Guinness Buch der Rekorde*

## Beleg


## Im Netz

* Hoamseitn vum Florian Silbereisen
* Flori Infos
Atom

As **Atom** (vo oidgriachisch: *ἄτομος* (*ὕλη*) *átomos* (*hýle*) „unteiboare (Materie)“) is da gleansde kemisch ned weida teiboare Baustoa da Materie. In da Gschichd san imma wieda vaschiedne Atommodej voagschlon woan.

Atome bstengan aus am postiv glona Kern und a negativ glona Hülln de aus Elektronen bstäd. Nomalaweis san Atome nach außn hi elektrisch neitral, hom oiso koa Ladung. De Anzoi vo Protonen im Kern und de Elektronen san bei neitrale Atome imma gleich. Bei am Untaschied zwischen eana weads Atom a Ion gnennt und da Voagang vo neitral zu Ion Ionisierung.

Da Kern bestäd aus positiv glone Protonen und neitrale Neitronen. De Ozoi vo de Protonen betimmt de Ordnungszoi und damid a de meistn Eignschaftn. Wann se nua de Neitronenozoi ändat, aba de Protronen gleich bleim, nennt ma des Atomsoatn oda Nuklid.

Fasd de gonze Materie wos mia kennan, bstäd aus sejchane Aitzal. Danem gibts im Wejdoi nu a boi Sochan, de wo nu anda Elemantaraitzal enthoidn. Vamuatet wead a nu a dunkle Materie de se bis jetz aba nur duachd Gravitation vorraussogn losd.

## Im Netz

* As Atom im Jugendpoatal vom Infoamationskreis Kernenagie
* Ibasicht iba de vaschiednan Atommodej
Ordnungszoi

De **Ordnungszoi**, aa: **Oadnungszoih**, **Atomnumma**, **Keanlodungszoih** oda **Protonenzoih** (dt.: **Ordnungszahl**, **Atomnummer**, **Kernladungszahl**, **Protonenzahl**) gnennd, sogd, wiavui Protonan im Atomkean san. As Formezeichn is **Z**. Olle Atome mid da gleichn Oadnungszoi kean zum sejbn Element, vo dem wo da Nam duach de Zoi bstimmd wead.

Olle Atome mid da gleichn Protonanzoi, owa aa untaschiedlichn Neitronanzoi wean Isotope gnennd. De Isotope hom ba chemischn Reakziona nua fosd's identische Vahoidn .

Mid dea Zoi wead aa de Eihoadnung vo om chemischn Element ins Periodnsystem vo de Elemente bstimmd. De Oadnungszoi wead normoi voam Elementsymboi links untn ogem.

Noamalaweis is ba om neitroin Atom de Ozoi vo de Protonen und de Elektrona glei, wesweng ma mid da Oadnungszoi a indirekd afd Elektronozoi schliassn ko.

Wann ma de Neitronan- und Massezoi kennd, ko ma de Ozoi vo de Protonan berechna. De Foame dazua is:

**Massezoih - Protonen = Neitronenzoih**

## Schreibweis

{}^{A}_{Z} Symboi
Eaklearung: 
* A is de Massezoi vom Kean (Summe vo de Protonan und Neitronan)
* Z is de Oadnungszoi
* Symboi is as Elementsymboi im Periodnsystem

** Beispui:**

* {}^{14}_{\ 6} \mathrm C
A Koinstoffatom (C) mid da Oadnungszoi 6, wei's 6 Protonan im Kean hod. Insgsomd hod's Atom nua 8 Neitronan, wei ois Massezoi 14 ogem is.
WikiMapia

**Wikimapia** is a Web 2.0-Projekt wodurch Städte un Gebäude üba de ganze Erdn beschriebn wern kenna. Des is entwickelt von zwoa Russen, Alexandre Koriakine und Evgeniy Saveliev, und war inspiriert durch Google Maps und Wikipedia.

## Beschreibung
Wikimapia lost alle Besuacha mit n Webbrowser zua um Koatn vo *Google Maps* ozschaugn und neie Plätz und Heisa zu beschreibn. Extra Information kan aa eingdrong werdn und Links auf Wikipedia. Registriade Nutza kennen aa Gebrauch macha van extra Funktiona. Einge Plätz werdn eascht 'genemigt' durch andere Gebraucha vor des publiziert werd.

Die Informationa kenna in mehrere verschiedene Sprocha gspeichert werdn, leider no ned auf boarisch (BAR).

Integrazion mit *[[Google Earth]]* und GPS-Systema is aa meglich.

## Gschicht
Wikimapia is schnell gwachn seid des eingfiat wordn is, am 24. Mai 2006. Die eerschte Million Einträg warn scho am 16. August 2006 gmocht.

## Wachstum (und Beliebtheit)
* **Wikimapia** gegründet am: 24. Mai 2006
* 1 Million Einträg: 16 August 2006
* 2 Milliona Einträg: 22. Novemba 2006
* 3 Milliona Einträg: 8. März 2007
* 4 Milliona Einträg: 25. Juni 2007
* 5 Milliona Einträg: 9. Oktoba 2007
* 6 Milliona Einträg: 24. Jenna 2008
* 7 Milliona Einträg: 17. Mai 2008
&nbsp;&nbsp;&nbsp;--&nbsp;&nbsp;&nbsp;Zwischen-Statistik&nbsp;&nbsp;&nbsp;--
* 7.718.175 Einträg: 9. Juli 2008
* 7.777.882 Einträg: 14. Juli 2008

## Verhältnis mit Wikipedia
Wikimapia is durch Wikipedia geinspirierd, hod abba koane amptliche Verbindung. Immerhin schaltn vui WikipediaNutza eanane Artikel auch aaf Wikimapia. Da Undaschiad is daß Wikimapia Gebrauch macht vo lizenzierte Buida (vo *[[Google Maps]]*) und die Beschreibunga (die GNU-Lizenz wead bei Wikipedia verwendn).

## Einige intessante Beispiele
* Bayern
* Mingga (Marienplotz)
* Da Passauer Dom
* Regierungsgebeid, Pretoria, Südafrika
* Pretoria Zoo
* Chernobyl (Reaktor 4)

## Im Netz
* Wikimapia (Offzieller Link)
* Wikimapia Forum
* Wikimapia Blog

## Refenzen
Die Kastelruther Spatzen

De **Kastelruther Spatzen** san a Musibande aus Sidtirol. Se spuin voikstimlichn Schloga. Gnennt ham sa si noch eanan Hoamatoart Kastelruth.

## Diskografie
### Singles

* *Das Mädchen mit den erloschenen Augen* 1983
*   Die kleine Bianca  1986
* *Feuer im ewigen Eis* 1990
* *Komm nimm mich doch mit* 1991 
* *Spreng die Ketten Deiner Einsamkeit* 1991
* *Wahrheit ist ein schmaler Grat* 1991
* *Schatten über'm Rosenhof* 1992
* *Und ewig ruft die Heimat* 1993
* *Der rote Diamant* 1993
* *Atlantis der Berge* 1994
* *Che bella la vita* 1994
* *Du gehörst in meine Arme* 1994
* *Das Lied der Dornenvögel* 1996
* *Herzschlag für Herzschlag* 1997
* *Ich schwör* 1997
* *Die weiße Braut der Berge* 1998
* *Und ewig wird der Himmel brennen* 2000
* *Ein Leben lang* 2000
* *Jeder Tag ist eine Rose* 2000
* *Jedes Abendrot ist ein Gebet* 2001
* *Liebe darf alles* 2002
* *Herzenssache* 2003
* *Berg ohne Wiederkehr* 2004
* *Zufall oder Schicksal* 2005
* *Gott hatte einen Traum* 2005
* *... und Singen ist Gold * 2006
* *Das Geheimnis der drei Worte* 2007
* *Gloria, das neue Spatzenlied*
* *Ein Kreuz und eine Rose* 2009
* *Immer noch* 2010
* *Hand auf's Herz* 2011
* *Leben und leben lassen* 2012
* *Der Planet der Lieder* 2013
* *Eine Brücke ins Glück* 15. August 2014
* *Für mich bist du's noch immer* 2014

### Studioalben

### Kompilationen

### DVDs
* *Das Beste - Folge 1*, 1991
* *Das Beste - Folge 2*, 1995
* *Herzschlag für Herzschlag*, 1997
* *Ich würd es wieder tun*, 2001
* *Das große Kastelruther Spatzenfest*, 2002
* *Berg ohne Wiederkehr*, 2004
* *Dolomitenfeuer*, 2007
* *Noch größer als der Everest*, 2010

## Im Netz
* Hoamseitn
* Spatzenmuseum und Spatzenladen in Kastelruth
* Eintrog bei Universal Music
* Voiständige Diskographie

## Beleg
Zwedl

**Zwedl** (aumtli **Zwettl-Niederösterreich**) is a Stod in Niedaöstareich. Se liegt im Woidviadl.

## Gschicht

Da Naum Zwedl staummt woascheinlich vum Slawischen (*svetla*) oo und bedeit sovü wi „Lichtung“ oda „Rodung“. Olladings hod ma bishea kaanalei slawische Hintalossnschoftn gfundn, sodoss fia a slawische Siedlung außa da Naumansdeutung bishea kaane Quöön bekaunnt san.

De vo de Kuenringer gründte Stod wiad es easchte Moi im Oktober 1139 in da Grindungsuakundn vom nohegleganan Stift Zwedl (Zisterzienserabtei) eawähnt. Seitn 28. Dezemba 1200 güüt Zwedl ois Stod.

1426 und 1427 is de Stod drei Moi ohne Erfoig von den Hussiten belogat wuan. Aa im Dreißgjährign Kriag hod de Stod schwea zum leidn ghobt, 1618 san behmische Truppn in de Stod eine, 1645 is vo schwedische Truppn bsetzt wuan.

Duachm Zssaummanschluss vo 13 Gemeinden im Joa 1971 is de Stodgemeinde Zwedl-Niedaöstareich in ihra heitign Fuam entstaundn.

Im August 2002 hod a stoaka Regen a vaheerends Hochwossa brocht, des aa große Schädn augricht hod.

## Städtportnaschoftn

Plochingen (D) und Jindrichuv Hradec (CZ)

## Literatua

* Hermann Maurer, *Die ur- und frühgeschichtlichen Funde des Bezirkes Zwettl*, Sallingberger Heimatbuch 1983, S. 19ff.

## Im Netz

* http://www.zwettl.gv.at/ – Offizielle Homepage
Ferrari

**Ferrari S.p.A.** is a italienischa Autoheastölla, wöcha si duach de Sportwogn und eanan Einsotz bei Rennen (heit nua mea in da Formel 1) an Naum gmocht ham. Des Unternehmen is 1947 vum friarn Rennfoahra Enzo Ferrari in d'Wöd gsetzt woan. Heit is Ferrari bam Fiat-Konzern dabei. In Maranello, des ligt in Italien, sans dahoam. Des gaunze Joa kemmans auf ziaka 4000 Stickl (Staund 2005).
Zuazeit san voigende Autos neich z'kafa, da F430, da F430 Scuderia, sowia da F430 Spider, da 599 GTB Fiorano und da 612 Scaglietti.

## Beleg


## Im Netz
* Hoamseitn
* Ferrari wödweit (Flash-Plugin benötigt)
* Online-Magazin mit ana großn Büda-Saummlung
Aston Martin

**Aston Martin Lagonda Limited** is a britischa Automobüheastölla, dea Sportwogn heastöd. Daham sans in Gaydon,des is in Warwickshire (UK).

1914 haum da Lionel Martin und da Robert Bamford *Aston Martin* grünt. Duachn Easchtn Wödkriag und wegn zweng Göd san de easchtn Autos eascht nein Joa späda kemma. Aston Martin mischt a im Autorennspuat mid, bsondas erfoigreich sans oiwei ba de 24 Stundn Rennen in LeMans.

## Im Netz

* Aston Martin Lagonda Ltd.
* Aston Martin Racing Team
Bugatti

**Bugatti** wor a franzesischa Luxusautomobilheahtella mit Sitz in Molsheim im Elsass. Elsass hod friaha zu Deitschland keat und eascht noch dem Easchtn Wödkriag zu Frankreich. De Firma is 1909 von Ettore Bugatti gründt woan und is bis 1963 glaffa.

Bugatti is ane vu de berühmtestn Automarkn überhaupt und is eindeutig de exklusivste franzesische Automarke. Da ursprüngliche Bugatti-Betrieb is oba noch dem Zwoatn Wödkriag untagaunga, des hod Bugatti ober ned o gschreckt de Marke erstand glei zum zwoatn Moi wieda neich auf.
Des neichaste Auto is da Veyron 16.4 (damit moanans 16 Zylinda und 4 Tuaboloda), außadem hod des Auto a nu 1001 PS.

## Im Netz

* https://web.archive.org/web/20080324133507/http://www.bugatti.com/ - Offizielle Seitn
* https://web.archive.org/web/20041009142417/http://www.collection-schlumpf.com/schlumpf/ - De wödgreßte Bugatti-Saummlung in Mülhausen (Elsass)
Elfin

**Elfin Cars Pty Ldt.** is a australischa Spuatwognheastölla. 1957 is de Fiama vu Garrie Cooper, an erfoigreichn Championship-Foahra, grünt woan. 1998 haum de Gschäftsmauna Bill Hemming und Nick Kovatch Elfin zaumkaft.

Elfin Sports Cars hod 29 Meisterschoftn und Haupttitl eischliaßlich zwoa Moastaschoftn, fünf australische Sport-Auto-Moastoschoftn, vier australische turistische Trophäen und drei Formel-Ford-Titl, den Singapur-Grand-Prix (1968) und zwamoi den malayischen Grand Prix ham ghoid.

## Produkte

De oanzign zwa Autos dest kafa kaunst san da MS8 Clubman und da MS8 Streamliner.

## Im Netz
* Elfin Cars Pty Ltd.
Westfield

**Westfield Sportscars Ltd.** is a britischa Spuatwognheastölla. Seit 1983 wern in Kingwinford (UK) Spuatwogn uf Basis vu Lotus-Modellen, insbsundre des Lotus 7 heagestöd. Bei de neicheren Modö kemman a Mazda-Sochan zum Einsotz.

1982 hod da Ingenieur Chris Smith damit augfaungt historische Spuatwogn nochzbauen. Im Joa 1983 hod ea hoid des Unternehmen Westfield Sportscars Ltd. ins Lebn gruafa.

Seit da Grindung san iba 8500 Autos vakaft woan, pro Joa wean ziaka 400 Spuatwogn in Haundoawad gfertigt. Jetzt grod haums foigende Modelle im Aungebot: 1600, SPORT 1600, SPORT 2000, SPORT 2000 S, XI, XTR 2, XTR 4, SEIGHT und MEGABUSA.

## Im Netz
* Westfield Sportscars
Droadkåstn

A **Droadkostn** is a hüzana Bau, wiar a Schdodl oda a Schaian, wo fria bai de Bauan s'Droad aiglogat woan is. A so a Droadkostn hod moasdns zwoa Schdok ghobt, wo om im easchdn Schdok s'Droad glogat woan is und emeadig woa daun entweda a Untaschdaund fia s'Weakzaig wos ma zan Droadmocha braucht hod oda oafoch a Rumpikauma.

De Bauwais fu so am Droadkostn woa regional natiali untaschiadli, owa moasdns woar a in Blokbaiwais aus Kanthööza zaumzimat und bai de reichan Bauan oft a nu kunstfoi faziad. Wichdig dabai woa, das des Droad druka blim is, wais sunst dafaid wa und das fu unt d'Mais ned aufi kema han, wai de hedn des sunst zaumgfressn oda sogoa in den Kostn aini zicht. Wichdig woa a waun amoi a Faia woa, das ned ois auf oa Moi fabrend is und des woa a da Grund warum ma fia s'Droad exdrigs an aiganen Schdodl, a weng weka fum Bauanhaus, baud hod.

Mim Woat Droad is im Dialekt fria da Woaz gmoand gwen und ned des wos ma heit im Hochdeitschn unta "Getreide" ois oigemainen Begrif faschded. Des hoast das in an so an Droadkostn hauptsechli da Woaz aiglogat woan is.

Okema han de Droadkestn eascht im 20. Joahundat wia d'Laundwiatschoft oiwai meara industrialisiad woan is und d'Bauan s'Droad glai nochn eantn fakaft haum und des daun fu de grossn Münarain und Laundwiatschoftsgenossnschoftn in industriele Silos und Haln aiglogat woan is. Aso is de uaschbringliche Funkzion fu de Droadkestn neama wichdig gwen und fü han desweng ogrissn woan. De bsondas scheen han owa aus nostalgischn Gründn oft schdeelossn woan und dailwais kau mas heit nu bai de Bauanhef in Estareich und Oidbaian schdee seng. Maunche han a zlegt und wo aundas wida aufgschdöd woan, zan Baischbü in am Frailiachtmuseum oda zu am Laundwiatshaus dazua, wais guad ausschaun und a de Touristn gfoin.


Image:Hof-im-freilichtmuseum-glentleiten.jpg|A oida Bauanhof mid an Droadkostn danem, im Frailiachtmuseum Glentleidn in Owabaian
Moarischdidl

An **Moarischdidl** (oda a Moarischdempn) hod ma fria an Hoizschdidl gnend, dea de Grundgrenz zwischn zwoa Föda oda Wisn markiad hod. Soichane Moarischdidl woan moasdns aus an Zwetschgnhoiz, wai des bsondas hoat is.

## Etimologi
Des boarische Dialektwoat "Moari", "More" oda "Marech" is mim mitlhochdeitschn "*marc"* oda a "*march*" und'n oidhochdeitschn "*marca*" fawaunt, wos so fü wia Grundgrenz, Grenzmarkiarung und Grenzlaund ghoasn hod und zan Baischbü a im oidn ladainischn Naum fia Östareich drin gschdekt is (marcha orientalis = Grenzlaund im Ostn) oda heit nu im Woat "Denemark". Des heitige Woat "Grenz" is eascht im 13. Joahundat aus'n Slawischn iwanuma woan (Boinisch, Krawodisch, Slowenisch: *granica*; Tschechisch: *hranice*). In de boarischn Dialekt hods owa waida a nu des oide Woat fia Grenz gem, wos iwa s'Aifügn fu am Schbrossvokal zu "Morech" und duach de R-Vokalisiarung und s'Wekalossn fu dem *ch* am Schlus daun zu "Moari" woan is.

## Moarihansl
An Moarihansl hod ma fria an Bauan gnend, dea wo hoamli iwa d'Grenz fu seim Grund waida gokat oda gmad hod und so eigentli schau auf n'Grund fum Nochban gweakt hod. A bsondas odrada Moarihansl hod sogoa de Moarischdidl fasest, damid sei Grund gressa wiad. Des Moarischdidlfasezn hod ma natiali oiwai neta um an Meta oda zwoa mocha kina, wai sunst heds da Nochba gmeakt, owa iwa de Joa hod ma aso schau in aiganen Grund gscheit gressa mocha kina. An gauns genauen Katasta oda Grundbuach hods nemli domois nu ned gem. Waun owa da aundane draufkema is, hod des oft zu wüde Schdraidarain und Faindschoftn fian kina.

Aundane Weata fia so an Lump woan a nu Moarischinda und Roaschinda.

## Moarischdoa
A wichdige Grundgrenz, zan Baischbü zwischn zwoa Grofschoftn oda in Grund fu zwoa Grosbauan, is oft a mid am Schdoa markiad woan, dea daun analog zu de Moarischdidl Moarischdoa ghoassn hod.

## Moarischdempn fasezn
In da Zeid wos Droad droschn woan is, hod ma a a Schbü gschbüd, des ma Moarischdempn oda Moarischdoa fasezn gnend hod. Dabai is oiwai oana pflanzt woan, den ma wos zflais dau hod, wia das man in a Wossa oda an Doag gsezt hod, auf des das a recht nos wiad oda am Sessl bikn blaibt.

## Moari...

Aundane Dialektweate de nu mid dem Moari zaum hengan han:
*Moaribam - a Bam dea wo diarekt auf da Grundgrenz is
*Moarifuachn - baim Umokan de lezde Fuachn an da Grundgrenz
*Moarigrom - a Wossagrom am Raund fum Föd
*Moarioat - a Oatschoft de wo an da Grenz is

## Moaristidl am Traunsee

"*Moaristidl*" is a da Naum fu ana kloan Oatschoft am Traunsee, hintan Hoisn, de wo recht bekaunt is wai ma fu doat auf'n Traunschdoa aufi gee kau. Im 2007a Joa is da Gschliafgrom rutschad woan und do hod ma a Zeit laung neta mid am Shuttlebus oda in Schif doat hii kema.
S'Moaristidl is außerdem a gmiatliche Jausenstation wo ma auf a Essigwurscht und a Bia eikehrn kau.

## Beleg
*Wolfgang Stöckl: *Die Mundart zwischen Hausruck und Mondsee*, Wörterbuch mit 31.000 Stichwörtern - Grunddialekt und Berufssprache, Edition Sommerfrische, 2008, 687 S., ISBN 978-3-902415-12-7
Hollabrunn

**Hollabrunn** is de Beziakshauptstod vom politischn Beziak Hollabrunn im westlichn Weiviadl in Niederöstareich. Der Nauman von da Stod ("Holerbrunen") is vo Holler (Holunder) und Brunnen ogleit.

De Stodgmoa hod  Eihwohna und a Flächn vo 152,42 Quadratkilometa. 32,07 Prozent san Woid.

## Bevökarung

## Im Netz

*
Spyker

**Spyker** (ibasetzt: Nogl) is a niedaländischa Foahzeigbaua, dea Spuatwogn zaumbaut und oba gleichzeiti in da Formel 1 fest mitmischt. Des Fiamenmotto haßt: „Nulla tenaci invia est via“, (des is lateinisch und bedeit sovü wia: „füan Hortnäckign is ka Weg z steu“).

## Gschicht

1898 haum de zwa Brüada Jacobus und Hendrik-Jan Spijker, de jo Schmieade und Kutschnbauan woan und aus Hilversum kumma san, in Amsterdam a vagoidate Kutschn füad neiche Kenigin Wilhelmina zaumbastlt. Duach des sans schnö bekannt woan. A randl späda haums mit da Autobauarei augfaungt und a Automarkn grünt, des daun a glei Spijker tauft haum. Daun is da Nom glei amoi in Spyker umgändat woan, weis a si am ausländischn Moakt bessa auhead. Aufaungs san Autos vum Carl Benz unta dem Nom Spyker-Benz vakaft woan, doch im Joa 1900 is daun da easchte richtige Spyker kemma und zwoa da 5 H.P.

Im Easchtn Wödkriag is des Gschäft mit eane Autos zaumbrocha. Do in dea Zeit haums hoid 100 Fliega und 200 Motorn fian Kriag baut. 1925 is, weng zweng Intaressentn, de Produktion eigestöt woan und am 26. Mai 1926 die Firma untan Hauma kemma. Domois san üba 100 Patente auf ean Nom augmöt gwest und 1.500 Autos haums a scho baut ghobt.

## Weblink
* Offizielle Seitn
Maiori

**Maiori** is a Gmeinde in Italien mit 5.685 Eihwohna (zejt im Joar 2008). Sie ghert zur Region Kampanien und liegt in der Provinz Salerno.

## Stadtteile
* Erchie
* S. Pietro
* S. Maria delle Grazie
* Vecite
* Ponteprimario

## Geschichtliche Daten
* 973: De Konvent Santa Maria de Olearia wird vo Benediktinermenche im Ortsteil Capo d'Orso gründet
* 1204: Auffinden vo da Statue vo S. Maria a Mare auf´m Strand vo Maiori
* 1222: Bau vo de Abtein S. Maria de Stellis und S. Nicolo de Carbonara am Fuaß vom Falerzo, dia aba ned erhoitn san
* 1286: Plünderung vo da Oatschaft durch de Pisana, den Erzfeinden vo Amalfi.
* 1343: Seebeben
* 1348: De Pest
* 1405: Bau vom Gebäudekomplex vo S. Francesco
* 16. Jahrhundert: Easchte Papiermühlen
* 1502: Easchte Kämpf mit Spaniern und Franzosen
* 1528: Bluatige Schlacht zwischen den Anjou und Spaniern
* 1589: Eiverleibung vo da Abtei S. Maria Olearia mit ollen Besitztüman durch Amalfi
* 1656: Maiori wird vo oana Pestepidemie befoilln, wodurch da Oat auf uma 1000 Eihwohna gschrumpft is
* 1662: Maiori wird vom Philipp IV. zur „Città Regia“ ernannt
* 1735: Üwaschwemmung
* 1773: Üwaschwemmung
* 1860: Oschluss Süditaliens ans Italienische Reich
* 1910: Üwaschwemmung; Kienig Vittorio Emanuele III. bsuacht Maiori nach da Üwaschwemmung
* 1943, 8. Septemba: De Alliiertn (englische und amerikanische Truppn) landn am Strand vo Maiori und wähln Maiori ois Basis
* 1946: Paisà, a Film vo Roberto Rossellini, wird in Maiori dreht
* 1948: Liebe, a Film vo Roberto Rossellini, wird in Maiori dreht
* 1953: La macchina ammazzacattivi und Reise nach Italien, Filme vo Roberto Rossellini, werdn in Maiori dreht
* 1954, Nacht vom 25. auf´n 26. Oktoba: Üwaschwemmung

## Im Netz

* Proloco Maiori
* Maiori Amalficoast Web Site
* Erchie Maiori Amalficoast Web Site
* Azienda Autonoma di Soggiorno e Turismo (Fremdenverkehrsamt)
* Info sul comune
Regena

Des **Regena Gesundheits-Ressort** is a Sanatorium und a Wellness-Ressort im Kurort Bad Brückenau im Biosphärnreservat Boarische Rhön in Untafranken. Es liegt außahoib vo Bad Brückenau, in ana Parklandschaft direkt am Kurpark vum Staatsbod.

Im relevantn *Reläx Guide 2008* is' Regena ois bestes Gsundheits-Ressort in Bayern eingstuft woan. s'Regena is a Sanatorium und a First-Class Hotel mid Spa-Anloge, Fitness-Center, Trainingshoin, Schwimmbod, Massageraime und mehr. Dazua kummt a profesionölle medizinische Betreiung. Des Besondare is aa, dass voa oim zwa medizinische Richtungen vafoigt wean: De Traditionelle Chinesische Medizin (TCM) mit chinesischn Ärztn und de klassische Schuimedizin. Spezialitätn san zum Beispü: Chinesische Schmerztherapie, Burn-Out Behandlung, Obnehmen mit TCM,  und Schlofdiagnostik.

## Bsonders
*Medizinisches Zentrum: Innere Medizin, Naturheilverfohrn und Umweltmedizin sowia aa de Physikalische und Rehabilitative Medizin
*Chinesische Ärzte leitn die Obteilung fia Traditionelle Chinesische Medizin (TCM). 
*92 Nichtraucher-Zimmer und Suiten, Reha-Klinik-Bereich
*Helena-Therme: Spa-Anloge(uma 4000 qm), Hallenbod, Sole-Außenwhirlpool, Dampf- u. Kräuterbod, römisches Tepidarium, Kneippgang etc.

## Im Netz
*Hoamseitn vum Regena
*Relax-Guide
Bad Brückenau

**Bad Brückenau** is a Stod im untafränkischn Landkroas Bad Kissingen. Da Kurort is a boarisches Stootsbod und liagt in da boarischn Rhön.

## Eadkunde
Bad Brückenau liagt im Sinntoi, in de westlichn Ausleifa vo da Kuppnrhön.

## Wirtschafd und Infrastruktur
### Vakeah
Bad Brückenau liegt an der A 7 in da Boarischn Rhön, mit zwa eigenen Obfohrtn: 
* Bad Brückenau/Volkers (B )
* Bad Brückenau/Wildflecken (B )

Nächsta Bohanschluss: Bohhof Jossa (Sinntoi), ober es besteht aa a direkte Busvabindung mit'n Bohhof Fulda.

### Unternehmen
* GKN Sinter Metals, Herstöllung vo Formteiln fia de Automobilindustrie und fian Werkzeigbau
* JG Ferkinghoff GmbH, Fabrik fia Herrnbekleidung
* Staatliche Mineralbrunnen AG Bad Brückenau, Qöin und Obfüanlog

### Hotels
* Hotel Bellevue
* Hotel Dorint
* Hotel Fürstenhof

### Klinikn
* Betty-Ford-Klinik
* Capio Franz-von-Prümmer-Klinik, Akut- und Rheimaklinik 
* Hartwaldklinik (DRV-Bund), Rehabilitationsklinik
* Regena, Gesundheits-Ressort, Sanatorium und Klinik für innare Medizin und NaturheilVafoarn
* Sanatorium Weckbecker, Klinik für NaturheilVafoarn
* Sinntalklinik der Deutschen Rentenversicherung Unterfanken, Rehabilitationsklinik

### Medien
* Brückenauer Anzeiger: Lokalausgob vo da Saale-Zeidung
* Main Post

### Buidung
* Grundschui
* Schui- und Sportzentrum: mid Hauptschui, Realschui und Gymnasium

## Literatua
* Fritz Dunkel: *Volkstümliches Heimatbuch des Landkreises Brückenau*. 2. Auflog. Bad Brückenau, 1973.
* Ewald Wegner und Helmut Wehner: *Bad Brückenau im Wandel der Jahrhunderte: ein Städtebild aus mehr als 6 Jahrhunderten*. Bad Brückenau, 1976. 
* Cornelia Binder und Mike Mence: *Last Traces/Letzte Spuren von Deutschen jüdischen Glaubens im Landkreis Bad Kissingen*. Schweinfurt, 1992. 
* Gabriele Zieschank: *Bad Brückenau und sein Altlandkreis*. 2004.
* Jürgen Lieb: *Dampf und Diesel auf der Nebenstrecke Jossa–Bad Brückenau–Wildflecken*. 2004.

## Im Netz
* Hoamseitn vo da Stod
* Bad Brückenau auf rhoentourist.de
* Zua jidischn Gschicht vo Bad Brückenau
IP-Adress

A **Internet Protocol Adress** oda kuaz **IP-Adress** is a oadeitige numerische Zuaoadnung fia Geräte in an Computer-Netzweak, des wo s Internet Protocol fia de Kommunikation nutzt. A IP-Adress ko an oanzlnan Empfänga, oba aa ana Gruppm vo Empfängan (Broadcast, Multicast) zuagoadnet sein. Umgekeat kennan an Computer aa mearane IP-Adressn zuawiesn sei.

A IP-Adress hod voa oim zwoa Funktiona: Easchtns de Identifikation vo am Host bzw. Netzweakinterface und zwoatns de Lokalisiarung vo da Adress. Vaoafocht ko ma si des so voastejn: A Host zoagt wos ma suacht. A Adress zoagt wo s is. A Route zoagt wia ma do hinkimmt.

De bekonntaste Notation vo de heit glaifign *IPv4-Adressn* bsteht aus via Zoin, de Weate vo 0 bis 255 onehma kena und mit am Punkt trennt wean, beispuisweis `192.0.2.42`. Technisch gsegn is de Adress a 32-stejige (IPv4) oder 128-stejige (IPv6) Bineazoi.

## Grundlogn

Wen zwoa technische Geräd midnanda kommunizian woin, nacha muaß a Jeds in da Log sei, am andan Geräd Datn z sendn. Damid de Datn be da richtign Gengstejj ookemma, muaß mas oateite benenna oda adressian. In IP-Netz macht ma des mid na IP-Adress.

So sprichd da Webbrausa an Webserver direkt iwa sei IP-Adress o. Da Brausa frågt dazua füa an Domainnam. z. B. "www.example.com". de IP-Adress bei am Namseava (Nameserver) o, und sprichd nacha den Webserver direkt unta seina IP-Adress "208.77.188.166" o.

## Gerätekonfiguration
### Manuelle Konfiguration

Fia Administratorn gibts Programme, um de IP-Adress ozumzoagn und z konfigurian. In Unix Betriebsystemen (und Variantn davo) wead dafia s Kommando
ifconfig, für Linux steht ip vawendt, DOS oda Windows vawendn, je noch Version, ipconfig oda winipcfg.

;Beispui: Da Netzschnittstej eth0 wead de IPv4-Adress 192.168.0.254 in am /27-Subnetz zuagwiesn.

* Unix (FreeBSD, Mac OS X): ifconfig eth0 192.168.0.254/27
* Linux: ip addr add 192.168.0.254/27 brd + dev eth0
* Linux (alt): ifconfig eth0 192.168.0.254 netmask 255.255.255.224 broadcast 192.168.0.255

De Ogob vo de Tei „broadcast 192.168.0.255“ bzw. „brd +“ san optional. („brd +“ steht do fia de automatische Berechnung vo da Broadcast-Adress, es ko aa a spezifische Adress ogem wean. ifconfig berechnet die Broadcast-Adress in neian Versiona automatisch, z.&nbsp;B. ab FreeBSD&nbsp;4.x.).

### Automatische Konfiguration

Iba Protokolle wia z. B. BOOTP, DHCP oda NDP kena IP-Adressn beim Hochfoan vom Rechna duach an Server automatisch zuagwiesn wean.

Vortei is dobei de zentrale Vawoitung vo de Adressn. Bei an Netzzuagriff miassen koane weidan Einstellunga voagnumma wean.

## Beleg


## Im Netz
* IANA – Internet Assigned Numbers Authority 
* IANA – Ipv4-address-space
* RFC 3330 Special-Use IP Addresses (englisch)
* RIPE – Réseaux IP Européens
* Netzinterface zua Berechnung vo Netzmaskn, Netzgrenzn usw.
Kaspar Hauser

**Kaspar Hauser, aa Hausa Koschba**, (* vamuatle 30. Aprui 1812, † 17. Dezemba 1833 in Ansbach) wor a Findlkind vo dem ma ned woass, wos heakemma is.

Da Hauser is am 1828 ois 16-Jaariga in Niamberg auftaucht. Er hod wenig gredt und wor oscheinend a weng geistig zruckbliem. Spada hod a behapdt, dass a sei ganzes Lebn lang bei Wossa und Brod in an dunglan Zimma gfanga gwen waa. So hod dea Foi a groß', wejdweits Afsehn dalangt. Aus heitiga medizinischa Sicht is des „buachstobli vastandn“ so owa ned voastejbor.

Spada is de Vaschwearungstheorie afkemma, dass da Hauser da Erbprinz vo Baden waa, den wo ma gegn an sterbadn Saigling vatauscht häd, um ana Nebnlinie vo dera badischn Fiaschtnsippschoft de Thronfoige za dameglichn. Bishea is des owa ned bewiesn. Bekannt is owa, dass da Hauser oiwei bloß boarisch gredt hod, obwoi a de letzten finf Joar in seim Lebn in Frankn war und davor angeblich ganz aloa in an dunkln Zimma.

1833 is da Hauser mit ana dedlichn Stichwundn hoamkemma. Er hod gsogt, dass a ogriffn worn waa. Seine Ohänga glaam, dass des a politisches Attentat wor. Andere sogn, dass des bloß a Sejbstvaletztung gwen waa, um wieda im Middlpunkt zstej.

1974 hod da Werner Herzog an Fuim ibas Lebn vom Kaspar Hauser draht ("Jeder für sich und Gott gegen alle").

## Im Netz
* 
* Andrew Lang:''The Mystery of Kaspar Hauser'', 1905
* Institut für Rechtsmedizin der Universität München: ''Zur DNA-Analytik: Ein Beispiel: Analyse mitochondrialer DNA im Fall Kaspar Hauser'', 1998
* ZDF: ''Sphinx: Mordfall Kaspar Hauser'', 2003
* Kaspar-Hauser-Abteilung im Markgrafenmuseum, Kaspar-Hauser-Platz 1 – Wer bist Du Kaspar Hauser?
* Kaspar-Hauser-Festspiele
Rhön

De **Rhön** is a Mittelgebirge am Dreiländereck vo Bayern, Hessn und Thüringen. Da zentrale Bereich vo da Rhön is a Biosphärenreservat. Des Gebirge hod zum Tei a vulkanische Entstehungsgschicht. Da hechste Beag vo da Rhön is de Wossakuppn (950&nbsp;m).

Des Wort *Rhön* werd oft vom keltischn *raino* (= hügelig) obgeleitet.

## Im Netz

* www.rhoen.de 
* www.rhoenklub.de
* www.rhoenlexikon.de 
* Wikivoyage: Rhön
* Bundesamt für Naturschutz: Landschoftssteckbriefe „Westliche und Östliche Kuppenrhön“, „Hohe Rhön“ und „Vorland der Westlichen Kuppenrhön“
* Informationen über die Rhön